เนื่องจากเริ่มกินยาคุมแผงต่อเนื่องช้าไปค่ะ จริงๆต้องกินวันที่ 30 กรกฎาคม แต่มากินวันที่1 สิงหาคมประจำเดือนมาวันที่28 กค ประจำเดือนหมดวันที่1สิงหาคม พอดีค่ะและได้มีเพศสัมพันธ์หลั่งในพร้อมทั้งได้กินยาคุมฉุกเฉินไป แบบนี้โอกาสในการท้องมีไหมคะ
สวัสดีค่ะ หากทานยาคุมกำเนิดแผงเก่าหมดแล้ว และต้องเริ่มทานยาคุมแผงใหม่ในวันที่ 30 ก.ค. แต่ไม่ได้ทานไป แล้วมาเริ่มทานวันที่ 1 ส.ค. แทน ฤทธิ์ในการป้องกันการตั้งครรภ์ก็จะหมดลงไปแล้วค่ะ ส่วนยาคุมแผงใหม่ ก็ต้องทานต่อเนื่องให้ครบ 7 วันก่อน ยาคุมจึงจะเริ่มออกฤทธิ์ในการป้องกันการตั้งครรภ์ได้ค่ะอย่างไรก็ตาม เมื่อมีเพศสัมพันธ์ในวันที่ 1 ส.ค. แต่ได้ทานยาคุมฉุกเฉินร่วมไปด้วย โอกาสในการตั้งครรภ์ก็ถือว่ามีน้อยอยู่ค่ะหลังจากนี้ ก็ให้ทานยาคุมกำเนิดตามเวลาเดิมปกติต่อไปทุกวันค่ะ และเมื่อทานยาคุมจนหมดแผงแล้ว หากประจำเดือนมาเป็นปกติดี ก็แสดงว่าไม่ได้มีการตั้งครรภ์เกิดขึ้นค่ะ แต่หากไม่มีประจำเดือนมา ก็ควรตรวจหาการตั้งครรภ์ดูค่ะ